# Tomba de Darios el Gran

La Tomba de Darios el Gran és una de les quatre tombes dels reis aquemènides a l'antiga ciutat de Naqsh-e Rostam, situada a uns 12 quilòmetres al nord-oest de Persèpolis, a l'Iran. Totes estan a una altura considerable sobre el nivell del sòl.

## Tomba

Una de les tombes està identificada per una inscripció com la tomba de Darios el Gran (r. 522-486 abans de la nostra era). Sembla que les altres tres tombes són les de Xerxes I de Pèrsia (r. 486-465 ae), Artaxerxes I (r. 465-424 ae) i Darios II (r. 423-404 ae); la cinquena tomba (incompleta) podria ser la d'Artaxerxes III (r. 358-338 ae) o la del darrer rei aquemènida, Darío III de Pèrsia (r. 336-330 ae). Les tombes foren espoliades després de la conquesta de Pèrsia per Alexandre el Gran.(1)

## Inscripcions
### Inscripció DNa

A la cantonada superior esquerra de la façana de la seua tomba hi ha una inscripció de Darios el Gran, datada del 490 ae, i denominada generalment Inscripció DNa (Darius Naqsh-i Rostam inscripció a), que esmenta les seues conquestes i èxits. Igual que altres inscripcions de Darios el Gran, s'enumeren clarament els territoris controlats per l'Imperi persa aquemènida (que arribà al màxim territorial sota el mandat de Darios el Gran).

### Inscripció DNe

Les nacionalitats esmentades en la Inscripció DNa també estan representades en els registres superiors de totes les tombes de Naqsh-e Rostam (començant per la tomba de Darios el Gran), com un grup de 30 soldats aquemènides que vesteixen robes nadiues i duen armes mentre sostenen la plataforma on es troba el Rei dels reis adorant Ahura Mazda, la màxima deïtat del zoroastrisme. El fris de Xerxes I es conserva prou bé.
Els 30 soldats de la tomba de Darios el Gran tenen etiquetes trilingües per a identificar-los ètnicament, conegudes com a DNe inscription (Darios Naqsh-i Rostam inscripció "e") en els estudis. Un dels últims governants de la dinastia aquemènida, Artaxerxes II (r. 404-358 ae), també utilitza els mateixos registres sobre els soldats representats en la seua tomba de Persèpolis. Es coneixen col·lectivament com a Inscripció A2Pa. La inscripció identifica l'ètnia dels 30 soldats:
| « | #𐎡𐎹𐎶𐏐𐎱𐎠𐎼𐎿 (iyam\Pārsa) Aquest és un persa 𐎡𐎹𐎶𐏐𐎶𐎠𐎭 (iyam\Mâda) Aquest és un mede 𐎡𐎹𐎶𐏐𐎢𐎺𐎹 (iyam\Uvja) Aquest és un elamita 𐎡𐎹𐎶𐏐𐎠𐎰𐎢𐎾𐎡𐎹 (iyam\Āthūriyā) Aquest és un assiri | » |
| — Inscripció DNe de Darios el Gran (extracte) |||
Les nacionalitats dels soldats representats en els relleus i esmentats en les etiquetes individuals de la inscripció DNe són, d'esquerra a dreta, maka, persa, meda, elamita, part, ària, bactriana, sogdiana, coràsmia, drangiana, aracosiana, satagidiana, gandhara, hindustànica, saka (Haumavarga), saka (Tigraxauda), babilònica, assíria, àrab, egípcia, armènia, capadociana, lídia, jònica, saka «més enllà de la mar», skudra (Tràcia), macedònica, líbia, nubiana i cària.

## Vegeu també

* Arquitectura aquemènida

## Referències

* ↑ Orientalia Lovaniensia Periodica (en francés). Instituut voor Oriëntalistiek, 1974, p. 23.
* ↑ ; Briant From Cyrus to Alexander: A History of the Persian Empire (en anglés). Eisenbrauns, 2002, p. 173. ISBN 9781575061207.
* ↑ ; Petrie; Knox; Khan; Magee, The Achaemenid Empire in South Asia and Recent Excavations in Akra in Northwest Pakistan (en anglés), p. 713-714.
* ↑ NAQŠ-E ROSTAM – Encyclopaedia Iranica (en anglés).
* 1 2 3 ; Lecoq Les inscriptions de la perse achemenide (en francés), 1997, p. 221–222.
* ↑ ; Briant Darius in the Shadow of Alexander (en anglés). Harvard University Press, 2015, p. 25. ISBN 9780674493094.
* ↑ «DNe - Livius». [Consulta: 30 juny 2024].